CELEX: 32013D0137
Language: fi
Date: 2013-03-15 00:00:00
Title: 2013/137/EU: Komission täytäntöönpanopäätös, annettu 15 päivänä maaliskuuta 2013 , riskialttiiden nautaeläinten käytön hyväksymisestä niiden tuotantoiän loppuun saakka Espanjassa BSE:n esiintymisen virallisen vahvistuksen jälkeen (tiedoksiannettu numerolla C(2013) 1473)

19.3.2013   
            
            
               FI
            
            
               Euroopan unionin virallinen lehti
            
            
               L 75/37
            
         KOMISSION TÄYTÄNTÖÖNPANOPÄÄTÖS,
   annettu 15 päivänä maaliskuuta 2013,
   riskialttiiden nautaeläinten käytön hyväksymisestä niiden tuotantoiän loppuun saakka Espanjassa BSE:n esiintymisen virallisen vahvistuksen jälkeen
   (tiedoksiannettu numerolla C(2013) 1473)
   (Ainoastaan espanjankielinen teksti on todistusvoimainen)
   (2013/137/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tiettyjen tarttuvien spongiformisten enkefalopatioiden ehkäisyä, valvontaa ja hävittämistä koskevista säännöistä 22 päivänä toukokuuta 2001 annetun Euroopan parlamentin ja neuvoston asetuksen (EY) N:o 999/2001 (1) ja erityisesti sen 13 artiklan 1 kohdan toisen alakohdan,
   sekä katsoo seuraavaa:
   
               (1)
            
            
               Asetuksessa (EY) N:o 999/2001 vahvistetaan eläinten tarttuvien spongiformisten enkefalopatioiden (TSE) ehkäisyä, valvontaa ja hävittämistä koskevat säännöt. Kyseisen asetuksen 13 artiklan 1 kohdan ensimmäisessä alakohdassa säädetään hävittämistoimenpiteistä, joita sovelletaan, kun TSE:n esiintyminen on virallisesti vahvistettu. Näihin toimenpiteisiin kuuluvat erityisesti sellaisten eläinten lopettaminen ja niistä peräisin olevien tuotteiden täydellinen hävittäminen, joiden on havaittu olevan riskialttiita, jäljempänä ’riskialttiit nautaeläimet’, koska niillä on epidemiologinen yhteys tartunnan saaneisiin eläimiin.
            
         
               (2)
            
            
               Espanja on pyytänyt komissiota hyväksymään päätöksen, jolla sallitaan riskialttiiden nautaeläinten käyttö niiden tuotantoiän loppuun saakka poiketen siitä, mitä asetuksen (EY) N:o 999/2001 13 artiklan 1 kohdan ensimmäisen alakohdan c alakohdassa säädetään.
            
         
               (3)
            
            
               Espanjan esittämissä valvontatoimenpiteissä säädetään nautaeläinten tiukoista siirtorajoituksista sekä jäljitettävyydestä siten, että ihmisten ja eläinten terveyden suojelun nykytaso ei heikkene.
            
         
               (4)
            
            
               Suotuisan riskiarvioinnin perusteella Espanjan olisi näin ollen sallittava käyttää riskialttiita nautaeläimiä niiden tuotantoiän loppuun saakka, kunhan tiettyjä edellytyksiä noudatetaan.
            
         
               (5)
            
            
               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   1.   Poiketen siitä, mitä asetuksen (EY) N:o 999/2001 13 artiklan 1 kohdan ensimmäisen alakohdan c alakohdassa säädetään, Espanja voi käyttää kyseisen asetuksen liitteessä VII olevan 1 kohdan a alakohdan toisessa ja kolmannessa luetelmakohdassa tarkoitettuja nautaeläimiä niiden tuotantoiän loppuun saakka tämän artiklan 2 ja 3 kohdassa säädetyin edellytyksin.
   2.   Espanjan on varmistettava, että 1 kohdassa
   
               a)
            
            
               tarkoitetut nautaeläimet voidaan pysyvästi jäljittää Euroopan parlamentin ja neuvoston asetuksen (EY) N:o 1760/2000 (2) 5 artiklassa säädetyn atk-pohjaisen tietokannan avulla;
            
         
               b)
            
            
               tarkoitetut nautaeläimet siirretään tilalta ainoastaan virallisessa valvonnassa ja hävittämistä varten;
            
         
               c)
            
            
               tarkoitettuja nautaeläimiä ei lähetetä muihin jäsenvaltioihin eikä viedä kolmansiin maihin.
            
         3.   Espanjan on tehtävä säännöllisiä tarkastuksia, joilla varmennetaan, että tämä päätös pannaan moitteettomasti täytäntöön.
   2 artikla
   Tämä päätös on osoitettu Espanjan kuningaskunnalle.
   
      Tehty Brysselissä 15 päivänä maaliskuuta 2013.
      
         
            Komission puolesta
         
         Tonio BORG
         
            Komission jäsen
         
      
   
   
      (1)  EYVL L 147, 31.5.2001, s. 1.
   
      (2)  EYVL L 204, 11.8.2000, s. 1.